
BUURTWAG 

Die term “Buurtwag” is slegs een van vele terme wat gebruik word om lede van ’n ge- 
meenskap te laat saamwerk met polisiemagte in daardie gemeenskap om misdaad te 
voorkom. 


Doel van Buurtwag 

Die hoofdoel van Buurtwag is-om die gemeenskap van ’n sekere gebied met die plaaslike 
polisie te laat saamwerk om kriminele aktiwiteite in daardie area te bekamp. Lede van die 
gemeenskap moet dus bewus gemaak word van wat om hulle aangaan, ’n groter belang- 
stelling in hul verantwoordelikheid teenoor die gemeenskap as 'n geheel toon, en bewus 
word van hul potensiaal in die voorkoming van misdaad. 

Die sukses van Buurtwag hang van twee dinge at. Die eerste is die betrokkenheid van die 
gemeenskap, en die tweede, die skakeling tussen die Wag en die plaaslike polisie. 

Hierdie doelwit sal bereik word as die gemeenskap as ’n geheel: 

(a) ’n groter belangstelling toon en bewus word van wat in hul onmiddellike omgewing 
aangaan; 

(b) bewus word van hul gesamentlike potensiaal om misdaad te voorkom. 


KORT GESKIEDENIS VAN BUURTWAG IN ANDER LANDE 

Die idee van ’n Buurtwag het in die Verenigde State van Amerika ontstaan waar dit oor- 
spronklik die vorm van “waaksaamheidsgroepe" in ’n omgewing aangeneem het wat 
strate gepatrolleer het om misdaad te bekamp. 

In 1983 is Buurtwag in Brittanje begin waar dit heelwat gewysig is omdat die Britse pu- 
bliek en owerhede die Amerikaanse Wagte as te militant beskou het. 

Die eerste Buurtwagprojek is deur ’n sersant MacKenzie van Tooting se polisie-afdeling 
begin in die herfs van 1983 na ’n bejaarde man deur ’n inbreker aangerand is. Die hele 
buurt was verontwaardig, simpatiek en geskok oor die voorval. Sersant MacKenzie het 
beset dat die bure iets nodig gehad het waarop hulle kon konsentreer, en omdat hy van 
die Amerikaanse Buurtwag gehoor het, het hy na sy hoof gegaan met die idee. 

Binne ’n jaar is 55 Wagte gestig met sowat 1 400 huisgesinne daarby betrokke. Binne 
drie jaar was 190 Wagte met 6 368 huisgesinne in werking in sersant MacKenzie se ge- 
bied. 

Die Britse Ministerie van Binnelandse Sake het ’n opname “Taking account of crime: Key 
findings from 1984 Crime survey" gedoen waarin 11 000 mense onder meer gevra is of 
hulle by ’n Buurtwag sal wil aansluit. 

Daar is bevind dat die grootste ondersteuners vir Buurtwag persone in die hoer inkom- 
stegroepe in moderne gesinshuise en jong gesinne in voorstedelike gebiede was. 

Ander belangstellendes was mense in skakelhuise en in die luukse Raadseiendom. 

Die minste ondersteuning het van mense in landbougebiede en gehuurde huise gekom. 

Om op te som, daar is bevind dat huiseienaars die idee meer geredelik ondersteun as 
huurders, en gesinne meer as geskeides of mense wat vervreemd is van mekaar. 

Vandag is daar omtrent 5 000 Buurtwagte in Londen en volgens Kommandeur Roach van 
Scotland Yard word soveel as 200 per maand gestig. 

Volgens hierdie syfers is dit duidelik dat Buurtwagte ’n geweldige sukses in Londen is en 
dat dit elke dag uitbrei. 

Omtrent almal wat by hierdie projekte in Londen betrokke is, het die verandering in at- 
mosfeer in woonbuurtes opgemerk. Bure het mekaar beter leer ken, brue is tussen die 
publiek en die polisie gebou en ’n meer bedagsame houding het in hierdie woonbuurtes 
ontstaan. 


DIE SUKSES VAN BUURTWAG IN ANDER LANDE 

Die Buurtwagskema word deur ten minste een versekeringsmaatskappy in Londen erken 
en aanvaar. Die 'Royal Insurance (United Kingdom)” het ’n polis vir huisbewonders in 
April 1986 geskep wat ’n 5% afslag gee aan huiseienaars wat lede van ’n Buuurtwagske- 
ma is. 


AFNAME IN MISDAADSYFER 

In die Balhamgebied in Londen het die polisie-afdeling ’n afname van 35% in die mis- 
daadsyfer aangeteken. Dit word direk aan die sukses van Buurtwag toegeskryf. 

Die polisie van Cheshire het vertel hoe hulle saam met twee gearresteerde misdadigers 
deur die land gery het om vas te stel waar hulle oral “gewerk” het. Soos hulle oor die 
grens van ’n plek genaamd Mollington gery het, het die misdadigers vertel dat hulle nooit 
aan daardie plek raak nie omdat dit ’n “huiswag-gebied” is. 

Die mees onlangse syfers vir die aantal Buurtwagte in Brittanje is 9 000 en saam met die 
baie stories van sukses daar en in ander dele van die wereld, is dit duidelik dat n gevoel- 
ige slag teen misdaad geslaan is. 

DIE BEHOEFTE AAN BUURTWAG IN SUID-AFRIKA 

In die tye waarin ons leef is misdaad aan die toeneem, veral huishoudelike misdaad, sek- 
suele aanranding, huisbraak en diefstal. Die slagoffers van hierdie misdade is gewoonlik 
stedelike huiseienaars met hul swaarverdiende besittings in en op hul eiendom. Die pre- 
mies van korttermynversekering styg gedurig en dit plaas die beskerming wat dit bied 
nog verder buite die finansiele bereik van die gemiddelde huiseienaar. 

Die algemene vyand is die opportunistiese inbreker wat sy ‘‘prooi bekruip” en ‘‘die huis 
ondersoek” agter ’n skyn van onskuldigheid. Die behoefte vir die gemeenskap om saam 
te staan en ’n hegte front teen hierdie skurke te vorm moes al lankal te voorskyn gekom 
het. Buurtwag sal ’n netwerk van bewaking verskaf, wat, indien dit korrek bedryf word, sal 
sorg vir die inhegtenisname van baie misdadigers. 

In ’n verslag wat op 25 Februarie 1987 in ’n uitgawe van ‘‘The Mercury verskyn het, het 
die Minister van Wet en Orde, meneer Adriaan Vlok, gese dat daar in Durban en die om- 
liggende omgewing binne een dag gemiddeld agt mense sterf, byna vyftig aangerand en 
drie verkrag word. Dit spreek vanself. Die minister het ook gese dat 25 woonhuise elke 
dag in Durban en omgewing beroof word. “The Daily News” het oor dieselfde onderwerp 
verslag gedoen: 

“Pinetown is nog steeds die gebied met die hoogste misdaadsyfer van al die polisiesta- 
sies in die omgewing, veral wat ekonomiese misdade aanbetref.” 

Die vlaag van misdaad word aan drie hoofoorsake toegeskryf: 

Die ekonomiese insinking 

Die noodwendige werkloosheid daarvan 

Misdadigers wat die onrus-situasie uitbuit 


3 


Alhoewel die misdaadsyfer hoog is en dit die opportunis en opsetlike midadiger is wat op 
die ou end verantwoordelik is vir kriminele dade, kan die toedrag van sake nie net aan 
hulle toegeskryf word nie. Daar is ook die passiwiteit en gebrek aan voorsorg wat die 
deursnee Suid-Afrikaanse huiseienaar toon. Vir baie lank het hy ’n taamlik rustige be- 
staan gevoer en ’n vals gevoel van sekuriteit ontwikkel met die houding "dit kan nie met 
my gebeur nie”. 

Die misdadiger maak staat op daardie houding en soek ‘"n oop deur” en “’n maklike 
werkie”. Dit is hier waar Buurtwag ’n rol gaan speel. 

Die dringende behoefte aan Buurtwag is onlangs bewys toe 115 Buurtwagte op twee 
openbare vergaderings in Pinetown, Natal, begin is. Serdertdien word twee bykomende 
komitees elke week gestig. 


DIE STIG VAN BUURTWAG MET DIE STEUN VAN PLAASLIKE OWER- 
HEDE 

Om die idee van Buurtwag deur te voer is dit noodsaaklik om die steun van die algemene 
publiek, besighede en handel te verkry. Daarom is dit nodig om die idee aan die publiek 
te verkoop en te wys hoe almal voordeel kan trek uit die skema teen min of geen koste. 


Metode van Toepassing 

Die amptelike ondersteuning van die plaaslike owerheid moet verkry word. 

’n Vergadering waarna inwoners uitgenooi word moet in een van die gemeenskapsen- 

trums gehou word. Die burgemeester van die dorp of stad moet die vergadering open. 

Na ’n inleiding deur die stadsklerk moet die vergadering die volgende onderwerpe be- 

spreek: 

(a) Inwoners moet deur ’n kenner ingelig word oor die huidige situasie wat stedelike 
misdaad aanbetref. Statistieke en voorvalle moet genoem word, ’n Lid van die Suid- 
Afrikaanse Polisie moet dit waarneem. 

(b) Die inwoners moet ingelig word oor die koste wat deur inbrake, diefstal, roof, enso- 
voorts veroorsaak word. Dit moet deur ’n versekeringsadviseur gedoen word wat oor 
die syfers van die aantal eise in daardie gebied beskik. Hy kan verduidelik hoe die 
Buurtwagskema die versekeringsmaatskappy se aantal eise kan laat daal, enso- 
voorts. 

(c) ’n Lid van die Veiligheidsvereniging van Suid-Afrika moet genooi word om die verga- 
dering toe te spreek oor huishoudelike sekuriteit en hoe Buurtwag hiermee kan help. 


Nuusdekking 

Om die maksimum blootstelling te kry, moet die pers van so ’n vergadering ingelig en die 
nodige kennisgewings betyds gedruk word. Die onderwerpe van bespreking moet ook 
genoem word. 


Werwing van Wagbevelvoerders 

Wagbevelvoerders moet by die inwonersvergadering gewerf word. Aansoekvorms moet 
aan die persone wat belangstel om Wagbevelvoerders vir hul straat of woonstelblok te 
wees, gegee word. Hierdie bevelvoerders sal, in samewerking met lede van die plaaslike 
owerheid, die gemelde komitees vorm. 

As ’n gemeenskap nie die ondersteuning van die plaaslike owerheid vir ’n Buurtwag het 
nie, moet hulle na die relevante Inwonersvereniging gaan. Hierdie stap het gewerk in 
Marina da Gama, Kaap, en Johannesburg-Noord, Transvaal. 

STRUKTUUR EN ORGAN ISASIE VAN BUURTWAG 

Die sleutelwoorde in die funksionering van Buurtwag is GEMEENSKAP, KOMMUNIKASIE, 
en SAMEWERKING. 

Wagte sal in strate, straatblokke of dele van ’n straat georganiseer word. Woonstelblokke 
word ook betrek. 

Elke Wag sal ’n Wagbevelvoerder he wat ander inwoners in die straat of woonstelblok 
moet werf. 

Daarna sal die Wagbevelvoerder die Wag saamsnoer en as voorsitter op plaaslike verga- 
derings optree om sake van wedersydse belang in verband met huishoudelike veiligheid 
te bespreek. 

As gevolg van die topografie, straatuitleg en verskillende groottes van erwe is dit in hier- 
die stadium moeilik om die presiese omvang van elke Buurtwag vas te stel. Dit is nodig 
om elke Wag individueel te takseer en met die hulp van Wagbevelvoerders en plaaslike 
inwoners die korrekte grootte en struktuur van elke Wag te bepaal om die gebied te pas. 

Gebiedsbevelvoerders moet bekend gestel word. Hulle taak sal wees om Wagte binne ’n 
gegewe gebied soos ’n voorstad of deel daarvan te koordineer. Die gebiedsbevelvoerder 
sal sy of haar gebied ook op ’n Buurtwag subkomiteevergadering verteenwoordig. Die 
vergaderings sal op ’n gereelde basis gehou word. 

As ’n plaaslike owerheid betrokke is by die Buurtwag in sy gebied, moet ’n groot speld- 
kaart gemaak word wat die volgende wys: 

1 . Wagbevelvoerders se huise 

2. Lede van die Wag se huise 

3. Gebiedsbevelvoerders se huise 

4. Grenslyne van elke Buurtwag se gebied 

Die kaart sal baie help met die beplanning van die onderneming. 

As die plaaslike owerheid 'n rekenaarstelsel gebruik kan dit Buurtwag baie help omdat in- 
ligting gestoor kan word soos: 

Name en adresse van Gebiedsbevelvoerders 
Wagbevelvoerders 
Lede van die Wag 
Veilige huise 

Dokters en verpleegsters in die Wag 

Lede van die Suid-Afrikaanse polisie en weermag 

Ander mense met moontlikhede in die Wag 

Ook waar mense hulle bevind: is hulle weg met vakansie of besigheid? 

Enige ander relevante inligting wat die Wag gestoor wil he. 

’n Komitee en stelstel vir samewerking in ’n plaaslike owerheid se gebied bestaande uit 
Wagbevelvoerders, die stadsklerk, hoof van Verdedigingsdienste of hoofamptenaar van 
Verkeersdienste, stasie-bevelvoerder, Suid-Afrikaanse polisie en die ondervermelde stel- 
sel van samewerking word aanbeveel. 

BUURTWAG SUBKOMITEE 


GEBIEDSBEVELVOERDERS GEBIEDSBEVELVOERDERS 

, I 

I I 

WAGBEVELVOERDERS EN WAGBEVELVOERDERS EN 

KOMITEES KOMITEES 

AANTEKENINGE VIR WAGBEVELVOERDERS 

Die Wagbevelvoerder moet besef dat die totale sukses van Buurtwag in sy of haar gebied 
van die entoesiasme van die bure afhang. Dit is ’n skema wat deur die gemeenskap 
saamgestel is en deur die gemeenskap bedryf word. 

Nadat die Wagbevelvoerder almal in sy buurt genader het en ’n positiewe reaksie gekry 
het, moet hy al die bure laat byeenkom sodat hulle mekaar kan leer ken. Dit sal die ys 
breek en baie misverstande uit die weg ruim wat tot onlangs nog bestaan het. Dit is hier- 
die ongeergdheid en klein misopvattings wat bure van mekaar wegdryf tot die voordeel 
van kriminele elemente in plaas dat hulle saamstaan. 


ASSISTENT-WAGBEVELVOERDERS 

Wanneer die Wagbevelvoerder nie beskikbaar is nie omdat hy weg is met vakansie of be- 
sigheid, het Buurtwag iemand nodig om vir horn in te staan. Daarom moet een of twee 
assistent-Wagbevelvoerders gekies word om die Wag in sulke tye te koordineer. 


VEILIGE HUISE 

’n Veilige huis is 'n huis binne die Wag wat die hele dag deur ’n verantwoordelike persoon 
bewoon word. Gewoonlik is hierdie persoon ’n huisvrou, iemand in eie diens of ‘n pen- 
sioentrekker. 

Die Wagbevelvoerder moet ten minste twee Veilige huise in sy gebied vestig. 

Die funksie van ’n Veilige huis is dat mense kan weet daar is ’n plek waarheen hulle kan 
gaan as daar ’n probleem by hul eie huis is. As ’n kind byvoorbeeld van die skool af kom 
en sien die voordeur van sy huis is oop en hy vermoed die inbreker is nog binne, moet hy 
na die Veilige huis gaan vir beskerming. 

As ’n lid van die Wag in ’n ongeluk betrokke was en met sy familie in aanraking wil kom 
wat nie by die huis is nie, sal hy weet dat die Veilige huis bewoon word. 

Die Veilige huis sal uitgeken word aan ’n teken teen die hek of heining. 

As ’n komitee aangestel is en die eerste vergadering gehou is, moet die Wagbevelvoer- 
der kontak maak met sy of haar plaaslike owerheid, polisiestasie of Inwonersvereniging 
om sprekers te kry om die komitee toe te spreek. 

Sprekers moet genooi word om informele praatjies in die buurt te gee oor die volgende 
onderwerpe en die lede sodoende te help om ’n strategie vir veiligheid in die gebied te 
formuleer: 

1 . ’n Lid van die plaaslike owerheid of ’n kenner om te praat oor: 

Die verhouding tussen Buurtwag en die plaaslike owerheid 

2. ’n Lid van die Suid-Afrikaanse polisie om te praat oor: 

(a) Burgers se regte om te arresteer in terme van Seksie 42 van die Strafproseswet. 

(b) Eerste skedule oortredings 

(c) Die prosedure na ’n burger iemand gearresteer het 

(d) Die gebruik van geweld om ’n arrestasie kragtens Seksie 49 van die Strafpro- 
seswet te bewerkstellig. 

(e) Die gebruik van vuurwapens deur gewone burgers 

(f) Misdaadbestryding in woongebiede 

3. ’n Lid van Veiligheidsvereniging van Suid-Afrika om te praat oor: 

(a) Huisveiligheid 

(b) Veiligheidsmaatreels 

(c) Veiligheidstoerusting soos brandkluise, diefalarms, beligting, mure en heinings. 

4. ’n Lid van die Korttermynversekeringsvereniging om te praat oor: 

(a) Korttermyn huishoudelike versekeringspolisse 

Die Wag mag besluit om ’n bedryfspesialis te kry om spesifieke produkte in verband met 
huisveiligheid te demonstreer. (Buurtwag word nie aangemoedig om sekere produkte te 
ondersteun nie omdat hy dan van die hoofdoel kan afwyk.) 


Deelname deur Privaat Organisasies / Handelsorganisasies 

As ’n privaat organisasie of handelsorganisasie homself met Buurtwag wil assosieer deur 
middel van borgskap, moet dit aangemoedig word met die verstandhouding dat Buurt- 
wag geen kommersiele belangstelling het nie maar net produkte wil leer ken om die ge- 
halte van lewe van sy lede te verbeter. 

Wanneer ’n aantal inwoners se name verkry is, (ten minste 50% tot 60% van die Wagge- 
bied) moet die bevelvoerder inligting van die potensiele lede kry. 


Besonderhede van Bure 

Waarneming moet in die gebied gedoen word, en om suksesvol te wees moet die Wag 
weet waar almal is, hoe om hulle te kontak, en wat die normale beweegpatrone van elk- 
een is. As dit gedoen is, kan die gewone gebeure en vreemdelinge in die gebied makliker 
geidentifiseer word. 

Daar word voorgestel dat die volgende inligting deur die Wagbevelvoerder ingesamel 
word: 

1 . Name en adresse van lede van die Wag, ook van vroue, kinders en bediendes wat 
inwoon 

2. Die werkplek van mans en vrouens 

3. Telefoonnommers van die man en vrou by die werk 

4. Skole waar die kinders is, in watter klasse en onderwysers se name 

5. Huisadres van bediende(s) 

6. Honde op die eiendom (watter soort) 

7. Motors wat gewoonlik op die eiendom is - die soort, kleur en registrasienommer. 


Beweging van persone 

Bly enigiemand normaalweg bedags by die huis, soos byvoorbeeld ’n bejaarde, ’n huis- 
vrou of ’n bediende? Indien wel, wie en gedurende watter ure? 

Hoe laat gaan die man gewoonlik werk toe, en hoe laat kom hy by die huis, en in watter 
motor? 

Hoe laat gaan die vrou gewoonlik weg en kom weer terug van die werk en in watter 
motor? 

Hoe laat gaan die kinders weg en kom terug van die skool? Loop hulle, ry hulle fiets, met 
die bus of neem die ouers hulle weg? 

Spandeer een ouer dalk baie tyd weg van die huis af? Het hy of sy ’n nommer waar hy ge- 
kontak kan word? 

Hoe kom bediendes by die werk? Loop hulle, neem hulle ’n bus of ’n huurmotor? Watter 
tyd arriveer en vertrek hulle? 

Is die eiendom onbewoon vir lang rukke? 

Besonderhede van eiendom 

Die erfnommer van die eiendom 

Is die eiendom omring deur ’n heining? Kan ’n mens oor of deur die heining sien? 

Is die eiendom omring deur ander bewoonde erwe, of is daar ’n oop ruimte, bos of onbe- 
woonde stuk grond naby? 

Het die huis ’n diefalarm? Indien wel, is dit altyd aangeskakel? 

Het al die vensters diefwering? 

Is daar honde en word hulle toegelaat om op die hele erf te loop, of is hulle ingeperk tot 
sekere dele? 

Is daar al ingebreek by die huis? Indien wel, hoe het die inbrekers ingekom en is die pro- 
bleem intussen reggestel? 

Is daar veiligheidsbeligting om die huis? 

Is daar voldoende straatligte buite? 

Kan ’n mens die pad duidelik sien vanuit die huis? 

Is die inwoner bereid om sy huis ’n “veilige huis” te maak? 

Opsomming 

Wanneer die potensiele lede van die Wag hierdie vrae beantwoord het, sal die bevelvoer- 
der ’n redelike idee van die bewegingspatrone van mense en veiligheidsvlakke van die 
huise in die Waggebied he. Dan kan daar begin word om ’n effektiewe Buurtwag saam 
met die bure in die gebied te beplan en op te bou. 

Al hierdie inligting is privaat en vertroulik en moet dus om veiligheidsredes slegs deur die 
goedgekeurde Wagbevelvoerders gehou word. 


Die plasing van tekens 

’n Groot deel van die oorlog wat teen die huismisdadiger gevoer word, is sielkundig. As 
die Wagbevelvoerder seker gemaak het dat al die "oop” deure nou vir die misdadiger ge- 
sluit is, moet hy tekens op die volgende manier in sy gebied plaas: 

1 • Groot borde wat aantoon dat ’n mens ’n Buurtwaggebied binnegaan moet by al die 
toegangspunte tot die gebied opgerig word nadat die plaaslike owerheid sy toe- 
stemming daarvoor gegee het. 

2. Klein Buurtwagborde (omtrent 20 cm x 20 cm) moet op die heining of muur van eien- 
dom wat by Buurtwag betrokke is, geplaas word. 

3. Buurtwagplakkers (omtrent 12 cm x 18 cm) moet op die vensters of ’n sigbare plek 
aan die kant van die huis geplak word. 

4. Die Wagbevelvoerder en assistent-Wagbevelvoerder se huise, en Veilige huise moet 
’n teken kry soos in (2) 


Die merk van eiendom 

Alle artikels op Waglede se eiendom moet gemerk of gegraveer word. Dit kan gedoen 
word deur ’n afstrykpatroon wat nie verwyder kan word nie op artikels te plaas. Die pa- 
troon moet geplak word waar dit nie so duidelik sigbaar is nie. Items kan seifs met ’n ul- 
travioletmerker gemerk word, ’n Elektriese graveerder sal nuttig wees vir die merk van 
tuingereedskap, ensovoorts. 

Die merk van eiendom het twee voordele. Eerstens het dit ’n groot sielkundige uitwerking 
op die misdadiger omdat hy in besit van “gemerkte” goedere is. As hy gestop en onder- 
vra moet word wil hy nie he die polisie moet weet dit is gesteel nie. Tweedens is die eien- 
dom uitkenbaar as dit teruggevind word. 

Die diefstal van fietse by skole is ’n groot probleem in sommige gebiede. Fietse behoort 
ordentlik gemerk te word en die herkenningsteken moet bekend wees aan die Wagbevel- 
voerder. ’n Plakker op die fiets kan se dat dit ’n Buurtwagfiets is. 


Telefoonketting 

Die Wagbevelvoerder en sy komitee moet ’n inligtingskaart saamstel waarop al die rele- 
vante inligting van elke inwoner se huis en besigheidstelefoonnommer, en die adresse 
van die plaaslike nooddienste verskyn. 

’n Telefoonketting moet gestig word. Wanneer ’n boodskap deur die Wag gesirkuleer 
moet word, kan die bevelvoerder slegs een persoon bel om die ketting aan die gang te 
sit. Dit sal sy uitgawes besnoei en hy hoef dan nie elke keer agtien of twintig mense te bel 
nie. 

Inligting oor verdagte persone kan op dieselfde manier oorgedra word. Die gebruik van 
Burgerbandradio’s kan ook nuttig wees. 


’n Plan van die buurt 

’n Klein plan van die buurt moet saamgestel word en moet die volgende toon: 

1 . Eiendom wat mure of heinings het, of oop is 

2. Gebiede met onbeteulde bosse 

3. Straatligte 

4. Die posisie van huis sodat toegangspunte gesien kan word, ensovoorts. 

5. Watter huise het diefalarms of paniekknoppies 

6. Watter huise het swembaddens 

Hierdie plan gee die Wag ’n algemene oorsig van die gebied, en wys die kwesbare plek- 
ke waar misdadigers dalk mag deursluip. 


Dag tot dag bestuur van die Wag 

Nadat die basis vir die Wag gele is, moet ’n dag tot dag roetine uitgewerk word. In hierdie 
stadium moet ’n periode van 24 uur in twee verdeel word: 

’n Dagwag 
’n Nagwag 


Die Wag gedurende die dag 

Die Dagwag is die tyd wanneer meeste van die lede van die Wag gaan werk het en huis- 
vrouens, afgetredenes en bediendes in die buurt aanwesig is. 

Gedurende hierdie tyd is dit noodsaaklik dat die Wag moet aanhou funksioneer, en die 
Wagbevelvoerder moet seker maak dat die mense in die Dagwag weet wat van hulle ver- 
wag word as iets ongewoon in een van die huise plaasvind. 

Die Dagwag sal grotendeels van huisbediendes afhanklik wees. Is elke bediende volko- 
me betroubaar en weet elke werkgewer wat sy bediende se identiteitsnommer en huis- 
adres is? 

Die huise wat geen bediendes het nie moet ’n diefalarm en honde he. ’n Duidelike prose- 
dure moet nagevolg kan word as die alarm afgaan. 

Om onnodige reaksie na ’n vals alarm te vermy, moet hierdie moontlikheid ook behandel 
word in die handleiding. 

As ’n alarm gedurende die dag afgaan, moet die persoon wat dit aanmeld enige manlike 
lid van die Wag wat dalk tuis mag wees, kontak. Die betrokke huis moet versigtig gena- 
der en van buite ondersoek word vir tekens van inbraak. As daar wel sulke tekens is moet 
die polisie onmiddellik in kennis gestel word. As die verdagte op vlug sou slaan, moet ’n 
bondige beskrywing van die persoon vir die polisie opgestel word. Die res van die Wag 
moet vanuit ’n veilige plek kyk of hulle nie die verdagte kan sien nie. 


Die Wag gedurende die nag 

Gedurende die Nagwag is meeste gesinne by die huis. Indien ’n alarm van ’n motor of 
huis in hierdie periode afgaan, moet die persoon wat dit aanmeld die Wagbevelvoerder of 
sy assistent ook daarvan in kennis stel. 

Die Wagbevelvoerder sal ’n telefoonketting begin wat die hele Wag sal waarsku. As almal 
gewaarsku is, moet hulle kyk of hulle nie enigiemand sien wat van die betrokke huis weg- 
vlug nie. 'n Beskrywing van die persoon en die rigting waarin hy gevlug het, moet aan die 
Wagbevelvoeder gegee word. 

Die Wagbevelvoerder, saam met ’n paar mans, moet die motor of huis nader en vasstel 
of ’n inbraak gepleeg is, net soos by die Dagwag. 

Indien dit wel so is, moet alle inligting so gou as moontlik aan die polisie gegee word vir 
vinnige optrede van hulle kant af. 

Indien ’n burgerarrestasie gemaak is, moet die relevante bepalings van die Strafproses- 
wet streng nagevolg word. 


Lee huise 

Wanneer lede van die Wag hul huise verlaat vir besigheidsreise of ’n vakansie, moet hulle 
die Wagbevelvoerder by voorbaat laat weet. By ’n komiteevergadering moet 'n bewa- 
kingsroetine uitgewerk word wat die volgende insluit: 

1 . Lede van die Wag moet daaglikse rondtes binne en buite die huis doen. 

2. lemand moet die pos, vuilgoedsakke en koerante na binne neem. 

3. Ligte moet in die aand aangeskakel word sodat dit lyk of daar iemand tuis is. 

4. As die eienaar vir ’n lang ruk weg is, moet die gras gesny word. 

5. Enigiemand wat meer as die gewone belangstelling in die eiendom toon, moet as 
verdag beskou en oor sy bedoelings uitgevra word, ’n Nota oor die algemene be- 
skrywing van die persoon moet vir verdere verwysing gehou word. 

6. Die Wagbevelvoerder moet ’n sleutelhouer vir al die lee huise se sleutels aanwys of 
die sleutels vir homself hou vir die daaglikse rondtes. 

7. Dit word aanbeveel dat ’n diefalarm en ligte by ’n huis geinstalleer word wat baie 
leeg staan. Dit sal die Wag help om gou agter te kom as iets buitengewoons op die 
eiendom gebeur. 


Die hou van aantekeninge 

’n Deel van goeie polisie-optrede is om aantekeninge te hou en ’n goeie inligtingstelsel 
op te bou wat sekere patrone en neigings sal openbaar as dit bestudeer word. 

Buurtwag moet ’n gewoonte daarvan maak om tye en beskrywings van vreemdelinge 
soos werksoekers en mense wat op en af in die strate loop, te hou. Hierdie rekord sal ’n 
tydspatroon wys wanneer die meeste vreemdelinge in die straat is. As dieselfde mense 
oor ’n lang tydperk gesien word en niemand hulle ken nie, is hulle verdag en ondersoek 
kan ingestel word. 

Inligting oor alle diefstalle, inbrake en ander misdade moet gehou word. Dit sal Buurtwag 
in staat stel om sy sukses te bepaal en vergelykings te tref. 


’n Vais alarm 

Die storie van Peter en die wolf het ’n relevante waarheid vir Buurtwag, omdat te veel vals 
alarms die polisie en owerhede stadiger kan laat optree as wat die situasie vereis. Dit is 
dus nodig vir die Wagbevelvoerders om doodseker te maak dat dit werklik nodig is vir die 
polisie om op te tree. 

As ’n mens in ag neem dat daar driehonderd Wagte in 'n groot dorp of stad kan wees, is 
dit verstaanbaar dat dit ’n negatiewe invloed op polisie-optrede sal he as dit nie reg han- 
teer word nie. 


Borgskap 

Daar is vanselfsprekend uitgawes verbonde aan die skryfbehoeftes, tekens, plakkers, en- 
sovoorts. Hierdie artikels moet gefinansier word met handelsborgskappe deur maatskap- 
pye en organisasies wat huishoudelike veiligheid wil bevorder. 

Buurtwag is vir die gemeenskap en word bedryf deur die gemeenskap. Die sukses daar- 
van is afhanklik van die entoesiasme en betrokkenheid van die inwoners. 


